**MANDÁTNA ZMLUVA**

uzavretá podľa § 566 a nasl. zákona č. 513/1991 Zb.

medzi

**Mandantom:**

Názov: Obec Hencovce

Sídlo: Sládkovičova 1995/32 , 093 02 Hencovce

Štatutárny orgán: Ing. Štefan Kovaľ – starosta obce

IČO:                         35532319

DIČ:      2020972118

IČ DPH:                     neplatca DPH

Kontaktná osoba: Ing. Štefan Kovaľ – starosta obce

Kontakt:    057/4431598 , hencovce@mail.-com.sk

Bankové spojenie: Všeobecná úverová banka, a. s.

Číslo účtu (IBAN): SK61 0200 0000 0009 2712 8632

(ďalej len „Mandant“)

a

**Mandatárom:**

Názov: TDOZ s.r.o.

Sídlo:  Námestie slobody 4 , 066 01 Humenné

IČO:  50 911 791

DIČ:  2120526804

Kontaktná osoba: Mgr. Marek Janoško

Kontakt:  0905 857 509 , marek.janosko@gmail.com

Bankové spojenie:  Tatra banka a.s.

Číslo účtu (IBAN): SK94 1100 0000 0029 4204 0240

(ďalej len „Mandatár“)

**Preambula**

Táto zmluva sa uzatvára ako výsledok verejného obstarávania v zmysle zákona č. 343/2015  Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej „zákon o verejnom obstarávaní”). Mandant – verejný obstarávateľ na obstaranie predmetu tejto zmluvy použil postup verejného obstarávania v zmysle § 117 zákona o verejnom obstarávaní s názvom: **Stavebný dozor pre stavbu: Rekonštrukcia chodníka ulica Sládkovičova** “, ktorého úspešným uchádzačom sa stal mandatár.

**Článok 1**

**Predmet zmluvy**

* 1. Mandatár sa touto zmluvou zaväzuje vykonať pre Mandanta činnosti občasného stavebného dozoru pre stavbu s názvom: „**Rekonštrukcia chodníka ulica Sládkovičova** “, a to v mene mandanta, na jeho účet, počas realizácie a po dokončení stavby, minimálne v tomto rozsahu:
* oboznámiť sa s podkladmi, na základe ktorých sa realizuje stavba, najmä s obsahom projektovej dokumentácie, Zmluvy o Dielo, prípadne iných zmlúv a s obsahom ohlásenia stavby a ďalších povolení potrebných pre výstavbu,
* kontrolovať plnenie všetkých povinností Zhotoviteľa na základe uzatvorenej ZoD
* zúčastňovať sa priebežnej kontroly výkonu prác zhotoviteľa stavby,
* zastupovať investora tak, aby cenové náklady boli v súlade s rozpočtom , ZoD a aby sa dodržiavala lehota výstavby,
* kontrolovať vedenie stavebného denníka, vykonávať záznamy do stavebného denníka a usmerňovať stavebníka pri vedení stavebného denníka,
* zabezpečiť súlad priestorovej polohy stavby s dokumentáciou stavby,
* zabezpečiť dodržiavanie všeobecných technických požiadaviek na výstavbu,
* prijímať opatrenia na odstránenie závad, ktoré zistil na stavbe,
* starať sa o systematické doplňovanie dokumentácie, podľa ktorej sa stavba realizuje a evidenciu dokumentácie dokončených častí stavby,
* kontrolovať tie častí diela, ktoré budú v ďalšom postupe zakryté alebo sa stanú neprístupnými a zapísať výsledky kontroly do stavebného denníka,
* spolupracovať s (generálnym) projektantom a so zhotoviteľom pri vykonávaní alebo navrhovaní opatrení na odstránenie prípadných chýb projektu,
* sledovať, či zhotoviteľ vykonáva predpísané a dohodnuté skúšky materiálov, konštrukcií a prác, kontrolovať ich výsledky a vyžadovať doklady, ktoré preukazujú kvalitu vykonaných prác a dodávok (certifikáty, atesty, protokoly a pod. ),
* spolupracovať s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození stavby živelnými udalosťami,
* kontrolovať postup prác podľa časového plánu stavby a zmlúv a upozorniť zhotoviteľov na nedodržanie termínov, vrátane prípravy podkladov pre uplatňovanie sankcií,
* kontrola dokladov, ktoré doloží zhotoviteľ k odovzdaniu a prevzatiu dokončenej stavby,
* kontrola odstraňovania vád a nedorobkov zistených pri preberaní v dohodnutých termínoch,
* kontrolovať vypratanie staveniska zhotoviteľom
* kontrolovať splnenia všetkých povinností, vyplývajúcich zhotoviteľovi stavby, zo ZoD
* hlásiť archeologické nálezy,
* kontrolovať riadne uskladnenie materiálov, strojov, zariadení a konštrukcií na stavenisku,
* plniť všetky ostatné povinností, vyplývajúce zo Zmluvy o Dielo, týkajúce sa činnosti Mandatára.
* oznamovať stavebnému úradu všetky závažné závady na stavbe, ktoré nebolo možné odstrániť v rámci výkonu činnosti stavebného dozoru
* zúčastniť sa na kolaudačnom konaní a dohliadnuť na odstránenie kolaudačných nedostatkov,
* zúčastňovať sa kontrolných dni investora,
* podpisovať faktúry, čo do vecnej správnosti (množstvo zabudovaného materiálu, rozsahu vykonaných prác a pod.).

**Článok 2**

**Čas plnenia**

* 1. Zmluva sa uzatvára na dobu určitú – 90 dní
  2. Mandatár sa zaväzuje vykonávať predmet zmluvy vyšpecifikovaný v čl. 1. tejto zmluvy po celú dobu realizácie diela - 90 dní po odovzdaní a prevzatí staveniska .
  3. Mandant sa zaväzuje vytvoriť podmienky na to, aby Mandatár mohol predmet zmluvy v rozsahu čl. 1 tejto zmluvy riadne a včas splniť, za uvedené činnosti zaplatiť Mandatárovi odplatu v dohodnutej výške.
  4. Dodržanie času plnenia zo strany Mandatára je závislé od riadneho a včasného spolupôsobenia Mandanta, dohodnutého v tejto zmluve.

**Článok 3**

**Odplata a platobné podmienky**

* 1. Odplata za predmet zmluvy, podľa článku 1 tejto Zmluvy, bola stanovená na základe výsledkov verejného obstarávania, uvedeného v preambule tejto zmluvy nasledovne:

Cena celkom : 2.450,00 Eur ( Dvetisíc štyristopäťdesiat Eur )

Mandatár nie je platca DPH.

Dohodnutá odplata zahŕňa aj náklady, ktoré účelne vynaložil pri splnení svojho záväzku, podľa bodu 1.1. zmluvy.

* 1. Výška odplaty je v zmysle § 2 zákona č. 18/1996 Z. z. dohodnutou cenou.
  2. V prípade, že dôjde k predĺženiu lehoty výstavby z dôvodov, ktoré nebudú zapríčinené Mandatárom, má Mandatár nárok na plnú odplatu a na jej zvýšenie z titulu predĺženia lehoty výkonu činnosti vo výške účelne vynaložených nákladov alikvotnej čiastky.
  3. V prípade, že bude zastavená alebo prerušená realizácia stavby z dôvodov, ktoré nebudú na strane Mandatára, má Mandatár nárok na úhradu účelne vynaložených nákladov.
  4. Mandant sa zaväzuje zaplatiť Mandatárovi odplatu za vykonanie predmetu zmluvy v rozsahu čl. 1 tejto zmluvy na základe faktúry vystavenej Mandatárom.
  5. Faktúra Mandatára musí byť vystavená v súlade s platnými právnymi predpismi Slovenskej republiky a musí obsahovať všetky údaje a prílohy požadované v zmysle tejto zmluvy. Jednotlivé faktúry budú obsahovať tieto údaje:

- označenie povinnej a oprávnenej osoby, adresa, sídlo, IČO

- číslo zmluvy,

- poradové číslo faktúry,

- deň odoslania, deň splatnosti faktúry a deň vzniku daňovej povinnosti,

- označenie peňažného ústavu a číslo účtu, na ktorý sa má platiť,

- celkovú fakturovanú sumu,

- rozpis už fakturovaných čiastok,

- názov projektu „Stavebný dozor pre stavbu: Rekonštrukcia chodníka ulica Sládkovičova “

- pečiatku a podpis oprávnenej osoby.

* 1. Jednotlivé faktúry budú vyhotovené v 4 rovnopisoch.
  2. Mandant vykoná pred úhradou faktúry jej vecnú a formálnu kontrolu, vrátane jej príloh. V prípade, že faktúra bude neúplná alebo nebude obsahovať náležitosti uvedené v tejto zmluve, Mandant vráti faktúru Mandatárovi na opravu, resp. prepracovanie. Mandatár je povinný predložiť novú faktúru. V tomto prípade sa lehota splatnosti faktúry bude odvíjať od termínu predloženia novej faktúry. Pre účely tejto zmluvy sa za deň úhrady považuje deň odoslania príslušnej peňažnej sumy z účtu Mandanta na účet Mandatára.
  3. Lehota splatnosti faktúr je 14 dní od vystavenia.
  4. V prípade omeškania Mandanta s peňažným plnením prináležia Mandatárovi úroky z omeškania podľa príslušných právnych predpisov.

**Článok 4**

**Ostatné ustanovenia**

* 1. Mandatár sa zaväzuje vykonávať činnosti, v rozsahu čl. 1 tejto zmluvy, po dobu realizácie stavby, s termínom realizácie stavebných prác a v súlade s harmonogramom dodávky stavebných prác.
  2. Dozor nad výkonom stavebných prác je povinný mandatár vykonávať ako občasný stavebný dozor.
  3. Mandatár je povinný vykonávať dozor nad výkonom stavebných prác minimálne v rozsahu 2 krát do týždňa. Mandatár sa zaväzuje v prípade potreby vykonávať dozor aj nad uvedený rozsah tak, aby bol zabezpečený riadny dohľad nad výkonom stavebných prác.
  4. Stavebný dozor je mandatár povinný vykonávať počas výkonu stavebných prác, priamo na stavenisku tak, aby bol počas celej doby trvania zmluvného vzťahu zabezpečený riadny dohľad nad:

1. spôsobom a postupom uskutočňovania stavebných prác tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení;
2. riadnym vedením stavebného denníka;
3. súladom výkonu stavebných prác s predloženou dokumentáciou, dodržiavaním podmienok rozhodnutí vydaných na uskutočnenie stavebných prác, dodržiavaním všeobecne záväzných právnych predpisov a technických noriem;

a aby v prípade zistenia nedostatkov pri výkone stavebných prác, bolo zo strany mandatára zabezpečené bezodkladné odstránenie zistených vád. Vyhodnotenie prác je mandatár povinný bezodkladne pravidelne zaznamenávať do stavebného denníka, prípadne vyhotoviť o tom podľa potreby osobitný záznam.

* 1. Mandatár sa zaväzuje, že obchodné a technické informácie, ktoré mu boli zverené Mandantom, nesprístupní tretím osobám, alebo tieto informácie nepoužije pre iné účely, ako pre plnenie podmienok tejto zmluvy.
  2. Mandatár bude pri realizovaní predmetu zmluvy vyšpecifikovanom v čl. 1. tejto zmluvy postupovať s odbornou starostlivosťou. Svoju činnosť bude Mandatár uskutočňovať v súlade so záujmami Mandanta a podľa jeho pokynov, zápisov a dohôd oprávnených pracovníkov zmluvných strán a v súlade s vyjadreniami a rozhodnutiami dotknutých orgánov štátnej správy.
  3. Mandatár vyhlasuje, že je riadne a dostatočne oboznámený s projektovou dokumentáciou a rozhodnutiami príslušných orgánov vydanými na uskutočnenie stavebných prác. Mandatár týmto prehlasuje, že má potrebné skúsenosti, personál a zariadenia nevyhnutné na riadne a efektívne uskutočnenie stavebného dozoru v súlade s podmienkami tejto zmluvy, a že má všetky potrebné licencie a povolenia vyžadované na splnenie všetkých svojich záväzkov vyplývajúcich z tejto zmluvy. Mandatár zodpovedá za to, že stavebný dozor bude vykonaný podľa predloženej projektovej dokumentácie, stavebného povolenia, v súlade so všeobecne záväznými právnymi predpismi, technickými normami a v súlade s ustanoveniami tejto zmluvy.
  4. Mandatár je povinný pri výkone svojej činnosti podľa tejto zmluvy riadiť sa pokynmi mandanta a svoju činnosť podľa tejto zmluvy vykonávať v súlade s jeho záujmami. Zároveň je však povinný písomne upozorniť mandanta na zrejmú nevhodnosť jeho pokynov, ktoré by mohli mať za následok vznik škody, inak za takúto škodu zodpovedá.
  5. Mandatár je povinný uchovávať doklady a iné veci, ktoré v súvislosti so svojou činnosťou nadobudol od mandanta alebo od tretích osôb, a najneskôr po ukončení trvania tejto zmluvy, inak vždy na požiadanie mandanta, je povinný ich odovzdať mandantovi.
  6. Dokumentácia a iné veci, ktoré mandant poskytol mandatárovi alebo ktoré mandatár nadobudol od tretích osôb v súvislosti s výkonom jeho činnosti podľa tejto zmluvy, patria do majetku mandanta a mandatár je povinný ich starostlivo opatrovať, pritom dbá o ich zachovanie a kompletnosť.
  7. Mandant je povinný na požiadanie poskytnúť mandatárovi všetky potrebné informácie a podklady nevyhnutné pre jeho činnosť.
  8. Ak dohody uzavreté podľa čl. 4.3. majú vplyv na predmet alebo termín splnenia záväzku, musí byť súčasťou tejto dohody aj spôsob úpravy odplaty. Takáto dohoda je podkladom pre vypracovanie dodatku k tejto zmluve.
  9. V rámci svojho spolupôsobenia sa Mandant zaväzuje, že v rozsahu nevyhnutne potrebnom na vyzvanie poskytne spoluprácu pri zadovážení podkladov, doplňujúcich údajov, upresnení, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne Mandatárovi najneskôr do 7 dní od jeho vyžiadania. Osobitnú lehotu dojednajú strany v prípade, ak sa bude jednať o spolupôsobenie, ktoré nemôže Mandant zaobstarať vlastnými silami.
  10. Stavebný dozor v žiadnom prípade nemôže prevziať zodpovednosť za nedodržanie všeobecných technických požiadaviek na výstavbu v projekte pre stavebné povolenie a realizáciu stavby. Za vady diela (projektu pre stavebné povolenie a realizáciu stavby) zodpovedá zhotoviteľ diela (projektant), nie stavebný dozor.
  11. Mandant poskytne Mandatárovi pre jeho potrebu 1 vyhotovenie projektovej dokumentácie ak o to požiada.
  12. Stavebný dozor zodpovedá za správnosť súpisu vykonaných prác, a dbá o kontrolu podľa výkazu výmer.
  13. Mandatár sa zaväzuje strpieť výkon kontroly/auditu/overovania súvisiaceho s dodaným tovarom, prácami a službami kedykoľvek oprávnenými osobami a poskytnúť im všetku potrebnú súčinnosť.

**Článok 5**

**Zmluvné pokuty**

* 1. V prípade porušenia povinností Mandatára, vyplývajúcich z tejto zmluvy, je Mandant oprávnený žiadať zmluvnú pokutu vo výške 50,- EUR za každé porušenie povinnosti.
  2. V prípade opakovaných porušení povinností, vyplývajúcich z tejto zmluvy, mandant vypovedá zmluvu. Mandant môže zmluvu kedykoľvek čiastočne alebo v celom rozsahu vypovedať v zmysle príslušných ustanovení zákona č. 513/1991 Zb. Obchodný zákonník v znení neskorších predpisov.
  3. Mandatár podpisom tejto Zmluvy vyhlasuje, že pri plnení predmetu tejto Zmluvy bude dodržiavať ustanovenia zákona č. 82/2005 Z.z.  o nelegálnej práci a nelegálnom zamestnávaní a o zmene a doplnení niektorých zákonov. Mandatár vyhlasuje, že dodanie predmetu tejto Zmluvy bude vykonávať prostredníctvom legálne zamestnaných osôb. V prípade porušenia tejto povinnosti je Mandant oprávnený na zaplatenie zmluvnej pokuty vo výške 1 000 Eur.

**Článok 6**

**Záverečné ustanovenia**

* 1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle.
  2. Meniť alebo doplňovať text tejto zmluvy je možné len formou písomných dodatkov v súlade so zákonom o verejnom obstarávaní, ktoré budú platné, ak budú podpísané oprávnenými zástupcami oboch zmluvných strán.
  3. K návrhom dodatkov k tejto zmluve sa zmluvné strany zaväzujú vyjadriť písomne, v lehote 15 dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala. Ak nedôjde k dohode o znení dodatku k zmluve, oprávňuje to obe strany, aby ktorákoľvek z nich požiadala súd o rozhodnutie.
  4. Zmluvné strany sa dohodli na tom, že v prípade rozporov ohľadne zmeny alebo zrušenia záväzku, vyplývajúceho z tejto zmluvy, jedna zo strán požiada o rozhodnutie súd.
  5. Práva a povinnosti zmluvných strán, ktoré nie sú upravené v tejto zmluve, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území SR.
  6. Táto zmluva je vyhotovená v štyroch vyhotoveniach pričom Mandant obdrží tri vyhotovenia a jedno vyhotovenie obdrží Mandatár.
  7. Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne, zrozumiteľne, čo svojimi podpismi potvrdzujú.
  8. Prílohy Zmluvy:

č. 1 – Cenová ponuka Mandatára

č. 2 – Oprávnenie SD

č. 3 – Výpis z OR

V Hencovciach , 28.09.2017 V Hencovciach , 28.09.2017

.......................................................... ---------------------------------------------

Ing. Štefan Kovaľ – starosta obce Mgr. Marek Janoško - konateľ

(vlastnoručný podpis osoby a pečiatka) (vlastnoručný podpis osoby a pečiatka)